QTC ดีเดย์ย้ายเทรด SET วันนี้ กางแผนบุกตลาดอาเซียน ดันรายได้ทะลุพันล้าน
QTC ย้ายเข้าเทรด “SET” ส่งซิกครึ่งปีหลังเตรียมบุกขยายฐานลูกค้าใหม่ในกลุ่ม ASEAN รวมถึงพัฒนานวัตกรรมใหม่ๆ คาดรายได้ปีนี้แตะ 1.20 พันลบ. 
29 ก.ค. 2564

นายพูลพิพัฒน์ ตันธนสิน ประธานคณะกรรมการบริหาร บริษัท คิวทีซี เอนเนอร์ยี่ จำกัด (มหาชน) หรือ QTC เปิดเผยว่า วันนี้ (29 ก.ค. 2564) QTC ได้ฤกษ์ดีเข้าเทรดใน SET เป็นวันแรก หลังจากเทรด mai มาเป็นระยะเวลากว่า 10 ปี พร้อมประกาศตอกย้ำการเป็นผู้ผลิตจัดจำหน่าย และให้บริการหม้อแปลงไฟฟ้าระดับต้นๆของประเทศ อีกทั้งครึ่งปีหลังเตรียมบุกขยายฐานลูกค้าใหม่ในกลุ่ม ASEAN รวมถึงพัฒนานวัตกรรมใหม่ๆ อาทิ การจำหน่ายโซลาร์เซลล์ให้กับ LONGI Solar, Trina Solar และ Huawei Solar Inverter เพื่อรองรับความต้องการของลูกค้าทั้งในประเทศและต่างประเทศให้ครบทุกมิติ
นอกจากนี้หลังปรับกลยุทธ์ธุรกิจด้านการบริหารจัดการแบบเชิงรุกตั้งแต่ช่วงปีที่ผ่านมา ส่งผลให้ QTC มีอัตราการเติบโตอย่างต่อเนื่อง โดยคาดว่าเป้ารายได้ 1,200 ล้านบาทที่วางแผนไว้ในปีนี้คงไม่ไกลเกินเอื้อมอย่างแน่นอน
 